Author: PHudecová
Company: MF_SR

Stanovisko

k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 289/1995 Z.z. o dani z pridanej hodnoty v znení neskorších predpisov 

	Skupina poslancov Národnej rady Slovenskej republiky predkladá návrh zákona, ktorým sa mení a dopĺňa zákon Národnej rady Slovenskej republiky č. 289/1995 Z.z. o dani z pridanej hodnoty v znení neskorších predpisov.

	V predloženom materiáli skupina poslancov národnej rady navrhuje zmenu ustanovenia týkajúceho sa úpravy podmienok na uplatnenie odpočtu dane pri prijatých zdaniteľných plneniach a zmenu súvisiacich ustanovení, a to v takom znení ako bolo obsiahnuté v pôvodnom návrhu novely zákona o dani z pridanej hodnoty vypracovanom ministerstvom financií. Ministerstvo financií v rámci prípravy vládnej novely zákona o dani z pridanej hodnoty pôvodne uvažovalo so zmenou predmetných ustanovení s účinnosťou od 1. januára 2002. S ohľadom na riziká, ktoré by priniesla táto zmena vo vzťahu k príjmom štátneho rozpočtu, boli tieto ustanovenia z návrhu novely zákona o dani z pridanej hodnoty predloženej v apríli 2001 na rokovanie vlády Slovenskej republiky vypustené s tým, že k zmene týchto ustanovení dôjde až k 1. januáru 2003.   
 
	K vecnej stránke návrhu zákona nemá ministerstvo financií pripomienky. Zásadnú pripomienku má ministerstvo financií k navrhovanej účinnosti od 1. augusta 2001. 

	Ministerstvo financií nesúhlasí s predloženým návrhom novely zákona o dani z pridanej hodnoty z dôvodu navrhovanej účinnosti.